
הכנסת העשרים
מושב שלישי
<פרוטוקול מס' 280א>
מישיבת ועדת הפנים והגנת הסביבה
יום שלישי, ז' בחשון התשע"ז (08 בנובמבר 2016), שעה 9:00
<סדר היום:>
<סיור הוועדה לכותל המערבי- הסדרי התפילה בכותל המערבי>
נכחו:

<חברי הוועדה:> 
דוד אמסלם – היו"ר
תמר זנדברג 
בצלאל סמוטריץ 

חברי הכנסת:
אמיר אוחנה

יהודה גליק

אורן אסף חזן

יעל כהן-פארן
מיקי לוי

מיכל רוזין

אלעזר שטרן
<מוזמנים:> 
	שמואל רבינוביץ
	–
	רב הכותל והמקומות הקדושים, משרד ראש הממשלה

	יובל ברוך
	–
	ארכיאולוג מרחב ירושלים, רשות העתיקות

	יזהר הס
	–
	מנכ"ל התנועה המסורתית, התנועה המסורתית

	בני ששי
	–
	מנכ"ל פמ"י-פיתוח מזרח ירושלים

	הרצל בן ארי
	–
	מנהל החברה לפיתוח ולשיקום הרובע היהודי

	גלעד קריב
	–
	מנכ"ל התנועה הרפורמית


<ייעוץ משפטי: >
תומר רוזנר
<מנהלת הוועדה:>
לאה קריכלי
<רישום פרלמנטרי:>
.ל., חבר המתרגמים
<סיור הוועדה לכותל המערבי- הסדרי התפילה בכותל המערבי>
<היו"ר דוד אמסלם:>
הסיור הוא כשעה. בשלב הראשון שלו יוביל אותנו רב הכותל. כמובן הגענו לכותל, אנחנו יהודים, לא חשוב כרגע, איש איש לפי מה שנקרא חוזק אמונתו, אבל אנחנו הגענו, אנחנו קודם כל נעשה תפילה בכותל. 

<יעל כהן-פארן (המחנה הציוני):>
אז כן יש תפילה? אמרו לי בוועדה שלא תהיה. 

<יהודה גליק (הליכוד):>
מי שרוצה, אין כפייה. 

<היו"ר דוד אמסלם:>
דרך אגב, לא כולם חייבים להגיע לסיור. מי שלא רוצה, אני משחרר אותו, זה בסדר. אני אעשה תפילה, את לא חייבת. את לא רוצה, את יכולה לשבת כאן. 

<יעל כהן-פארן (המחנה הציוני):>
לא, אני רוצה להתפלל, אבל אני רוצה תפילה ש - - - תגדירו אותה. 

<היו"ר דוד אמסלם:>
רק שנייה, את מפריעה לי. 

<יעל כהן-פארן (המחנה הציוני):>
אבל אתמול אני שאלתי אם תהיה תפילה, כי ראיתי לו"ז עם תפילה, מאוד הופתעתי לראות אותו, ואמרו לי שאין שום תפילה. 

<בצלאל סמוטריץ (הבית היהודי):>
מה מפתיע בלראות תפילה? 

<יעל כהן-פארן (המחנה הציוני):>
בסדר גמור, איזה תפילה?

<היו"ר דוד אמסלם:>
חבר'ה. את מפריעה לי. 

<יעל כהן-פארן (המחנה הציוני):>
איזה תפילה? אני רוצה גם ל - - -

<היו"ר דוד אמסלם:>
את מפריעה לי. את באת להפריע לי? 

<יעל כהן-פארן (המחנה הציוני):>
אז תוציא אותי מהחבר'ה? דודי, לא באנו לריב. 

<יהודה גליק (הליכוד):>
חבר'ה, חבר'ה - - - 

<היו"ר דוד אמסלם:>
באת להפריע לי? 

<יעל כהן-פארן (המחנה הציוני):>
לא באתי להפריע, באתי לשאול למה יש תפילה אחרי שאמרו לי שאין תפילה. 

<היו"ר דוד אמסלם:>
תראיינו, בבקשה. כרגיל השמאל תמיד גם מפריע - - -

<יעל כהן-פארן (המחנה הציוני):>
למה השמאל? 

<היו"ר דוד אמסלם:>
אני יושב ראש הוועדה - - - 

<יעל כהן-פארן (המחנה הציוני):>
אה, עכשיו אתה משתמש במונחים של שמאל וימין? אמרנו כבר - - - 

<יהודה גליק (הליכוד):>
אנחנו לא באנו לפה לריב. 

<היו"ר דוד אמסלם:>
אז אני יושב ראש הוועדה קובע את נוהלי הוועדה כרגע בסיור. כרגע הגב' פארן מפריעה לי, כהרגלה בקודש, בגלל שאתם פה. היא חייבת לקבל כותרת בעיתון אז היא מדברת איתי על התפילה. היא לא חייבת להתפלל, את יכולה לשבת - - -

<יעל כהן-פארן (המחנה הציוני):>
אני רוצה להתפלל. 

<יהודה גליק (הליכוד):>
- - - 
<היו"ר דוד אמסלם:>
אל תיתן לי עצות. 

<יהודה גליק (הליכוד):>
אני מציע לך - - -

<היו"ר דוד אמסלם:>
אל תיתן לי עצות. 

<יהודה גליק (הליכוד):>
אני בחינם נותן לך עצות, לא לריב. 

<היו"ר דוד אמסלם:>
למה עכשיו אתה מפריע לי, גם אתה? לכן אני אומר, בגדול, אנחנו נתחיל בתפילה, מי שירצה להתפלל, מי שלא ירצה - לא. דרך אגב, כללי התפילה פה ידועים מקדמת דנא, אחרי זה אנחנו נראה איזה שהוא פרויקט קטן שרב הכותל יראה לנו ולאחר מכן אנחנו נראה את המקום - - -

<מיכל רוזין (מרצ):>
את הרחבה השוויונית? 

<היו"ר דוד אמסלם:>
את הרחבה, רחבת המחלוקת והרחבה או הפינה ההיסטורית - - -

<מיכל רוזין (מרצ):>
יש החלטת ממשלה, זה במחלוקת? 

<היו"ר דוד אמסלם:>
שנייה. אני בעד לבחון את העניין, החלטת הממשלה כרגע לא מחייבת אותי. אנחנו נתרשם ולאחר מכן, כמו שאמרתי, נגיע לכנסת ונעשה את הדיון. 

<תקשורת:>
חבר הכנסת אמסלם, מה אתה אומר על כך שנציג ש"ס אמר שהוא יחרים את הסיור הזה בגלל ההשתתפות של הרפורמים? 

<היו"ר דוד אמסלם:>
איך אמר פעם ראש הממשלה? אני לא מתייחס לטוקבקים כאלה ואחרים. אני, יושב ראש הוועדה, באתי לכאן עם חברי הוועדה. הזמנתי את כל הוועדה, את כל חברי הכנסת, מי שרוצה אהלן וסהלן, מי שלא רוצה, מכבד אותו. 

<תקשורת:>
הרבנים הראשיים. 

<היו"ר דוד אמסלם:>
מכבד את כולם, אנחנו באנו להתרשם, תודה רבה.

<יעל כהן-פארן (המחנה הציוני):>
יש לי שאלה, התפילה היא ברחבה הראשית, היושב ראש? 

<בצלאל סמוטריץ (הבית היהודי):>
אל תתפללו, אתם לא חייבים להתפלל. 

(בהמשך הסיור)

<תמר זנדברג (מרצ):>
לא, רק שנבין על מה מדובר. זאת התכנית, זה מתווה הכותל. יש פה כאלה אפילו שטוענים שהחלטת ממשלה היא לא חוקית, עד כדי כך. זו אמירה חמורה, וזה לא ממשלה, כמו שאתה יודע, אני לא תומכת בה. 

<היו"ר דוד אמסלם:>
את זוכרת איך אנחנו עובדים? כרגע אנחנו באים לסיור, לראות, רק התרשמות. כל הוויכוחים - - - 

<תמר זנדברג (מרצ):>
אין בעיה, זה לא ויכוח, זה דיוק בעובדות. 

<היו"ר דוד אמסלם:>
כל הוויכוחים, אחרי זה נלך לכנסת ו - - - יש פה בן אדם שיציג לנו רק את העובדות. 

<אלעזר שטרן (יש עתיד):>
שאלה רק על מה שאמרת, מכיוון שראינו שם את המונחים של העזרות. הביטוי עזרת ישראל, הרי הוא שייך למעלה, מה הביטוי פה עזרת ישראל? 

<הרצל בן ארי:>
רק להציג את עצמי, אני חודשיים בתפקיד. אני לא קבעתי את זה - - - 

<קריאה:>
זה היה הרעיון של השר - - - בזמנו, כדי להמחיש שכל עם ישראל יוכל להתפלל פה בצוותא. 

<אלעזר שטרן (יש עתיד):>
אוקיי, זה ביטוי חדש. 

<יהודה גליק (הליכוד):>
תגיד לי מי - - - בוא נשיר ביחד, החיים שלנו תותים. זה האבא של חנן בן ארי, הזמר. החיים שלנו תותים, חבר'ה, בואו בנחת. 

<היו"ר דוד אמסלם:>
הרצל, מה שאני מבקש, תראה לנו את הנקודות. בגדול היה מצב שהתקבע הרבה מאוד שנים, תראה לנו מה ומה מבקשים לשנות. 

<יעל כהן-פארן (המחנה הציוני):>
ושאלה לגבי מה שאמרת על אבטחה, תכננו את זה בלי קשר למתווה הכותל? 

<תמר זנדברג (מרצ):>
לא, זה מתווה הכותל.

<יעל כהן-פארן (המחנה הציוני):>
אני שואלת אותו, תמר. 

<הרצל בן ארי:>
אני אשתדל לענות אחד אחד, לכולם ביחד יהיה לי קשה. הניהול היום של המקום הזה נמצא בידי פמ"י, החברה לפיתוח מזרח ירושלים, היא מנהלת את המקום, כולל השמירה, כולל ניקיון וכל הדברים האלה. הניהול הוא כך. הרעיון הוא להעתיק את הבידוק משם לכאן ואם אנחנו נתקדם פנימה אני אסביר מה קורה לגבי - - -

<אורן אסף חזן (הליכוד):>
רק שאלה אחת, ברמת הקדושה, פה ובכותל המערבי אותו דבר, חד הם? 

<הרצל בן ארי:>
אני לא סמכות רבנית, אני - - - 

<קריאה:>
זו לא שאלה לפה, תבוא לוועדה. 

<הרצל בן ארי:>
ברשותכם אני רוצה להציג בפניכם את בני ששי, המנכ"ל - - - 

<אורן אסף חזן (הליכוד):>
רק לפני זה, העירו לי שלא היה ברור שהשאלה שלי מקודם על הקדושה הייתה ציניות מלאה, לכל המתחכמים פה. חשבתי, בכל זאת, חברי כנסת, שרמת ההבנה - - - 

<תמר זנדברג (מרצ):>
אתה המתחכם היחיד, אורן. 
<בני ששי:>
שלום חברים, כמו שהוא הציג אותי, שמי בני, ואני מנכ"ל החברה - - -

<הרצל בן ארי:>
אני רק אציג אותך, בני ששי, המנכ"ל של פמ"י, שמנהלים כיום בפועל את המקום ומכיר את התכניות על בוריין, אני אבקש אותו שהוא יציג את התכניות. בבקשה, בני.

<בני ששי:>
רק כמה מילים. כמו שהוא אמר, שמי בני, מנכ"ל פמ"י, מנהל את הבמה הזאת מבערך אוגוסט-ספטמבר 2013, קצת יותר משלוש שנים. 

<אלעזר שטרן (יש עתיד):>
מתי היא נבנתה? 

<בני ששי:>
אז, בדיוק אז, היא נבנתה באופן די מהיר, על פי החלטת הממשלה. בנינו אותה ממש תוך חודש ימים והיא נפתחה אז לקהל הרחב. כמו שאמר ידידי הרצל, היא - - - 

<יעל כהן-פארן (המחנה הציוני):>
מתי? סליחה, פספסתי. 

<בני ששי:>
באוגוסט-ספטמבר 2013. דרך אגב, מי שיביט לכיוון הכותל יראה שיש במה קטנה יותר שנבנתה שנים לפני כן. זאת אומרת הבמה הזאת באה לתת פתרון בעיקר טכני להסכמה שהייתה כאן. הייתה כאן אפשרות להתפלל צמוד לכותל, לחלק הדרומי של הכותל המערבי עוד לפני הקמת הבמה. יש כאן במה קטנה ששימשה את המתפללים. 

<יעל כהן-פארן (המחנה הציוני):>
מי הקים את הבמה הקטנה ואת הגדולה? 

<בני ששי:>
גם פמ"י, אבל זה נעשה עשר שנים לפני. וגם ברחוב ההרודיאני - - - ב-2003, נדמה לי, נבנתה הקטנה. 

<יהודה גליק (הליכוד):>
מי היה מפקד המחוז אז? 

<מיקי לוי (יש עתיד):>
לא יודע. 

<מיכל רוזין (מרצ):>
מיקי, זה נבנה כחוק? 

<יהודה גליק (הליכוד):>
על אדמות פרטיות פלסטיניות.

<בני ששי:>
דרך אגב, אם תרצו אחר כך לשאול את ד"ר יובל ברוך - - - 

<קריאה:>
לא, זה לא כחוק - - - 

<היו"ר דוד אמסלם:>
חבר'ה. 

<בני ששי:>
הבמה הזאת רצתה לתת מענה, אנחנו נמצאים באזור ארכיאולוגי מאוד חשוב - - -

<היו"ר דוד אמסלם:>
עוד מעט ידבר על זה יובל. 

<בני ששי:>
כן, הוא ידבר על זה. הבמה הזאת באה לשפר את התנאים של מי שבא להתפלל כאן, גם להרחיק אותם מעט מהעתיקות שנמצאות כאן מתחתינו וגם לאפשר במה קצת יותר רחבה לתפילה ולטקסי בר מצווה וכך הלאה. אם תשאלו אותי, לא שאלתם, אבל מגיעים לכאן אנשים מכל המגזרים, זאת אומרת מגיעים לכאן מתפללים מכל הזרמים היהודיים, חרדים, קונסרבטיביים, לא אורתודוקסים. 

<קריאה:>
זה הפחד של המתנגדים. 

<היו"ר דוד אמסלם:>
אל תפריע. 

<בצלאל סמוטריץ (הבית היהודי):>
רציתי לשאול, בני, שאלה. יש כאן היתר בנייה לרחבה הזו? 

<בני ששי:>
כן, יש היתר בנייה. 

<מיכל רוזין (מרצ):>
אבל הייתה התנגדות בגלל העתיקות. 

<היו"ר דוד אמסלם:>
חבר'ה, אני מבקש. בצלאל, כל השאלות, בדיון. 

<מיכל רוזין (מרצ):>
לא, הוא לא יהיה בדיון, אנחנו צריכים לשאול פה. 

<בני ששי:>
אני לא אתחמק משום שאלה, אני אענה. 

<קריאה:>
לזה יש היתר? 

<בני ששי:>
אני אענה על שאלתכם. כאשר אנחנו התחלנו על פי החלטת הממשלה בבניית הרחבה הזמנית הזו הגשנו בקשה להיתר. אכן, הבקשה של הרחבה להיתר בנויה מחומרים מעט שונים וגם בקונטור שלה היא מעט שונה, אבל היא מאוד דומה ובוועדת הכנסת היום ב-11 וחצי, אם תרצו, אני אעשה לכם את הקומפילציה של שתי התכניות. 

<בצלאל סמוטריץ (הבית היהודי):>
אבל בפועל המבנה הזה לא חוקי, נו. 

<בני ששי:>
רגע, דקה. 

<היו"ר דוד אמסלם:>
בצלאל, אני מבקש, כרגע אני רוצה להתקדם, זה דיון ועדה. תתקדם, תן לנו מה שאתה חושב ובוועדה נשאל אותך שאלות. 

<בני ששי:>
הבמה הזאת נבנתה כזמנית לקראת בנייתה של הבמה - - -

<קריאה:>
ללא היתר. 

<היו"ר דוד אמסלם:>
בסדר, ללא היתר, מה זה חשוב עכשיו? תתקדם. לי לא חשוב. 

<אורן אסף חזן (הליכוד):>
את מפריעה גם בכותל ואת מפריעה גם פה בוועדה. 

<מיכל רוזין (מרצ):>
אורן, אתה לא - - - 

<היו"ר דוד אמסלם:>
חבר'ה, אני אעצור. אם תמשיכו, נעשה פאוזה ונלך. 

<בני ששי:>
אני מציע שנשאיר את זה לוועדה אולי, אבל אני אציג - - -

<היו"ר דוד אמסלם:>
אל תתייחס לשאלות, תן לנו בריף קצר, אתה, לפי הבנתך ונתקדם. 

<בני ששי:>
אוקיי, לפי הבנתי, כמו שאני אומר, הבמה הזאת נמצאת בקונטור שאושר ברמה העקרונית, הוא מתואם עם עיריית ירושלים, גם מהנדס העירייה יודע על הבמה הזאת, גם מי שהיה אחראי על הבינוי, כחלון, היה שותף בבניית הבמה הזמנית לקראת בנייתה של הבמה הקבועה. ההיתר כבר קיים וחתום, דרך אגב, אנחנו יכולים להיכנס לבנייה החל ממחר לבמה הגבוהה. 

<יעל כהן-פארן (המחנה הציוני):>
באיזה גובה מתוכננת להיות הבמה הגבוהה? 

<בני ששי:>
המקום פתוח 365 ימים בשנה, פתוח לכולם, מגיעים לכאן המון אנשים. בחג הסוכות, מי שמגיע לכאן היה יכול לראות כאן באמת חגיגות של כל הזרמים שמנצלים את המקום הזה לקיים פה אירועים. בסך הכול המקום מתנהל - - -

<יהודה גליק (הליכוד):>
תגיד לי, יש מצב שהמקום מדי מלא ואין מקום? 

<בני ששי:>
על פי הנחיות הביטחון או הבטיחות מותר לנו לא יותר מ-444, יש לנו שומרים שנמצאים כאן 365 ימים - - - 

<יהודה גליק (הליכוד):>
לא, אבל יש מקרים שיש ביקוש יותר גדול? יש מקרים שיש פה עומס גדול מדי? 

<מיכל רוזין (מרצ):>
עונים לך שדוחים הזמנות לבר מצוות - - -

<יהודה גליק (הליכוד):>
אני שאלתי אותו, אני מבקש שהוא ייתן לי תשובה. 

<בצלאל סמוטריץ (הבית היהודי):>
מי אחראי כאן על ה - - - 

<בני ששי:>
אני אחראי כאן על האזור והאנשים שלי. 

<קריאה:>
אנחנו מנהלים פה את התפילות, הם אחראים על התחזוקה. 

<יהודה גליק (הליכוד):>
שאלתי שאלה - - -

<בצלאל סמוטריץ (הבית היהודי):>
אם אני בא להתפלל כאן - - - 

<תמר זנדברג (מרצ):>
הוא מנהל תפילות של אנשים שבאים ומתפללים. 

<יהודה גליק (הליכוד):>
חבר'ה, אני רוצה להבין. 

<מיקי לוי (יש עתיד):>
זה נחמד ממש, נחמד שהיהודים רבים, איזה יופי, איזה כיף. 

<היו"ר דוד אמסלם:>
מיקי, שנייה. 

<תמר זנדברג (מרצ):>
מיקי, זה שלך יש את הקול הכי חזק זה לא אומר שאתה מנצח. 

<קריאה:>
השנה יהיו 757 מניינים במקום, יש ימים שיש למעלה מ-40 מניינים פה ואנחנו - - - 

<יהודה גליק (הליכוד):>
זו לא השאלה שלי, שאלתי האם יש מקרים שיש ביקוש - - -

<מיקי לוי (יש עתיד):>
אבל, יהודה, הוא לא רוצה לעשות דיון, יושב ראש הוועדה. 

<היו"ר דוד אמסלם:>
לא, יהודה, חבר'ה, מספיק. יש פרט שאתה חושב שחשוב שנדע אותו כרגע? 

<יעל כהן-פארן (המחנה הציוני):>
אפשר שאלה? 

<היו"ר דוד אמסלם:>
יובל, בני. 

<יעל כהן-פארן (המחנה הציוני):>
זה חשוב להבין, זה - - - 

<מיקי לוי (יש עתיד):>
רגע, יש כאן נקודה. 

<אורן אסף חזן (הליכוד):>
יש - - - איך אמורה להיראות הבמה. 

<היו"ר דוד אמסלם:>
מספיק לצעוק. מספיק. יובל, תן לנו כמה מילים לגבי ה - - - ד"ר יובל ברוך הוא מרשות העתיקות, מנהל המחוז. בבקשה. 

<יובל ברוך:>
בוקר טוב. שלום לכולם. קודם כל תודה לכולם שבאתם לבקר באתר העתיקות החשוב ביותר במדינת ישראל. לא לחינם הוא גם האתר היחיד שזה השם שלו, האתר הארכיאולוגי של ירושלים. יש אתרים אחרים, בעיר דוד, בכותל, הם לא נקראים האתר הארכיאולוגי של ירושלים. מתחילת הדרך היה ברור, מפאת מיקומו של המקום הזה, שאנחנו נמצאים כאן, יש אומרים בצל הר הבית, אני אומר לאורו של הר הבית, אנחנו נמצאים במקום שהוא למעשה הבבואה של ההתפתחות ההיסטורית כפי שהיא באה לידי ביטוי בצד הארכיאולוגי של ירושלים. 

צריך לזכור שאחרי 67' התחילו החפירות הגדולות בירושלים, למעשה עיצבו את הנוף האורבני של ירושלים, בעיקר בעיר העתיקה, אבל לא רק בעיר העתיקה. נזכיר את הרובע היהודי, את רחבת הכותל וכו', אבל גולת הכותרת נערכה כאן, חפירות שנמשכו במשך עשר שנים וחודשו במהלך שנות ה-90. אני זכיתי להיות אחד מאלה שחפרו כאן כאשר בעיקר מה שנחפר כאן הם נדבכים נוספים של הכותל המערבי של הר הבית, עוד מעט אני ארחיב גם על העניין הזה. למרגלותיו הרחוב המפואר שאנחנו מגדירים אותו, הארכיאולוגים קוראים לזה הרחוב ההרודיאני, אבל אני קורא לזה הוול סטריט, מכוסה כל כולו בערימות המפולת, אבני המפולת שהם למעשה העדות היחידה שיש לנו היכן שהוא לאירוע הטראומטי של ט' באב שנת 70 לספירה, חורבן ירושלים והרס הר הבית על ידי הרומאים. 
זה הסיפור של ימי בית שני, אבל הגן עצמו מספר סיפור הרבה יותר מורכב, הוא מספר למעשה את כל תקופותיה של ירושלים, הוא מספר גם את התקופה הביזנטית ואת התקופה הרומית, הוא מספר גם את תהליך התכתשותה של ירושלים באיסלם עם בנייתם באזור הזה של המבנים האומאים. בעבר, מי שזוכר, למקום הזה בכלל קראו הגן האומאי, בית המרחץ הביזנטי שנמצא מעבר אלינו, בפינה הזאת. צריך לזכור שזה האתר היחיד שרשות העתיקות למעשה הלכה למעשה עוסקת בפיתוח שלו, בהתוויית הכללים וברעיון הארכיאולוגי שיוצא מתוך האבנים, מתוך השרידים כאן, כאשר הרעיון המרכזי הוא ייצוג הולם לכל התקופות שמייצגות את ההיסטוריה של ירושלים. 

<היו"ר דוד אמסלם:>
יש לי רק שאלה, ברשותך. אני רוצה להתקדם, כי אנחנו צפופים בזמן. מה התכניות שלכם לגבי המקום הזה? 

<בצלאל סמוטריץ (הבית היהודי):>
איך אתם מסתדרים עם ה - - -

<היו"ר דוד אמסלם:>
לא, לא, לא, בלי שאלות. מה התכניות לגבי המקום? 

<קריאה:>
רשות העתיקות תומכת. 

<היו"ר דוד אמסלם:>
אתה חלק מהוועדה? לא, אל תפריע לי. 

<יובל ברוך:>
כיוון שחלק מהאנשים יודעים שאני מלווה את הנושא הזה לא מעט שנים, מתחילת הדרך, הרשות מאוד התלבטה, מנהל הרשות קודם, גם המנהל הנוכחי, התלבטנו איך להתייחס לבקשה למעשה לשנות את האופי של המקום, שמבחינתנו הוא אתר ארכיאולוגי, ככה הוא היה צריך - - - 

<יהודה גליק (הליכוד):>
יובל, למה זה לא נבנה מלכתחילה קרוב לכותל? 

<היו"ר דוד אמסלם:>
לא, למה אתה מפריע לו? 

<יהודה גליק (הליכוד):>
אני שואל שאלת הבנה. 

<היו"ר דוד אמסלם:>
לא, אין שאלות הבנה. 

<מיכל רוזין (מרצ):>
זו לא שאלת הבנה, זו שאלה פוליטית ואתה יודע את זה.

<יהודה גליק (הליכוד):>
זו מדינה דמוקרטית. אני שאלתי למה זה לא נבנה קרוב לכותל, זה הכול. 

<היו"ר דוד אמסלם:>
גליק, אל תפריע לי. 
<יהודה גליק (הליכוד):>
אני שאלתי שאלה - - -

<היו"ר דוד אמסלם:>
אל תפריע לי. 

<יהודה גליק (הליכוד):>
אסור להבין? 

<מיכל רוזין (מרצ):>
זו לא שאלת ידע, זו שאלה פוליטית, מה שאתה שואל. 

<היו"ר דוד אמסלם:>
אני שואל, באמת ב-30 שניות, מה תכניות הפיתוח שלכם במקום שאנחנו נמצאים ואיך זה משתלב עם הבמה עצמה? 

<יובל ברוך:>
כאשר התקבלה החלטת הממשלה רשות העתיקות, חלק מהממסד, מחויבת להתאים את עצמה להחלטת הממשלה והחלטת הממשלה, כמו שהזכירה חברת הכנסת, התקבלה. אנחנו קבענו את תנאי רשות העתיקות להחלטת הממשלה ותנאי רשות העתיקות, למעשה ההחלטה עוצבה ביחד עם תנאי רשות העתיקות. 

<אורן אסף חזן (הליכוד):>
אז איך זה אמור להיראות בסוף? 

<יובל ברוך:>
כאשר קבעה רשות העתיקות שהרחבה שתיבנה, ומה שיש כאן, דרך אגב, לשאלה שלכם, היא רחבה זמנית והיא מוגדרת גם סטטוטורית כזמנית, הרחבה הקבועה תתוכנן על ידי רשות העתיקות שתוביל את התכנון מסיבה אחת בלבד. אנחנו נעשה כל מה שצריך לעשות, אחת, כדי שהשרידים עצמם לא ייפגעו, כדי שחוויית הביקור באתר הארכיאולוגי החשוב ביותר במדינת ישראל תישאר כפי שהיא, כדי שהתכנים הארכיאולוגים שיכול להיות שיגיעו לאיזה שהיא התנגשות עם הצורך הפולחני, לא אגיד יגברו, אבל יזכו לכבוד ההולם לאתר שיש לו חשיבות שהיא מעבר לחשיבות של מדינת ישראל, לאתר החשוב ביותר במדינת ישראל. 

<יהודה גליק (הליכוד):>
איפה היא תהיה? 

<יובל ברוך:>
יש מתחם הרחבה - - - 

<תמר זנדברג (מרצ):>
מה הגובה של ה - - - 

<יובל ברוך:>
באמת ב-30 שניות, אני מכבד את בקשתו של היושב ראש. מתאר הרחבה הוא גדול מהרחבה שאתם עומדים עליה עכשיו. למעשה אמורה להיות במה מדורגת שתקשר את האזור שאנחנו עומדים עליו מכיוון מזרח ותתחבר למרפסת או ל-18 המטרים שהיום משמשים לתפילה עם אפשרות נגיעה בכותל. שימו לב, הלוא התפילה עצמה - - - 

<קריאה:>
רק שם תהיה נגיעה? 

<יובל ברוך:>
כדי לאפשר נגיעה בכותל. מעבר לכך המרפסת עצמה תימשך מזרחה, מי שלא מתמצא באוריינטציה מזרחה זה הכיוון ההוא - - - 

<אלעזר שטרן (יש עתיד):>
דרומה. 

<יובל ברוך:>
מזרחה זה שם. המרפסת תימשך עד לאבן, פחות או יותר עוד 7-8 מטרים. 

<יהודה גליק (הליכוד):>
למה לא עד - - -

<היו"ר דוד אמסלם:>
תודה רבה. תודה, יובל. 

<מיכל רוזין (מרצ):>
כמה אנשים יוכלו - - - 

<היו"ר דוד אמסלם:>
רק שנייה. לא, זה פחות חשוב לי עכשיו. 

<מיכל רוזין (מרצ):>
לא, זה חשוב. 

<היו"ר דוד אמסלם:>
זה בדיון. 

<מיכל רוזין (מרצ):>
כמה אנשים יכולים לעמוד על הרחבה הזאת? זו שאלה משלימה למה שהוא תיאר. 

<היו"ר דוד אמסלם:>
בהמשך הדיון נשאל. אני רוצה ברשותכם, עוד שאלה אחת - - -

<קריאה:>
מיכל - - - 

<מיכל רוזין (מרצ):>
הם אומרים ש - - - בוא נשמע. 

<היו"ר דוד אמסלם:>
עוד שאלה אחת ואנחנו נחזור חזרה לכנסת. ברשותך, מה בעצם - - -

<אורן אסף חזן (הליכוד):>
זה צריך להישאר אותו דבר - - - 

<יובל ברוך:>
קודם כל זה לא אנחנו.

<אורן אסף חזן (הליכוד):>
בסדר, אבל אתה מבין את השאלה שלי. 

<היו"ר דוד אמסלם:>
שנייה, שנייה. בשלוש-ארבע דקות. הבנתי, זו הרחבה, זה כבר נמצא פה שנתיים או אפילו קצת יותר, אז אם ככה, מעכשיו מה הוויכוח? איפה הוויכוח כרגע? 

<יובל ברוך:>
מבחינתנו אין ויכוח, אנחנו אנשי הביצוע. 

<היו"ר דוד אמסלם:>
מישהו יכול להסביר לי מה הוויכוח היום? בימים אלה? 

<יזהר הס:>
כן. יושב ראש הוועדה, דיברו פה כל הגורמים המנהלים, אני מהתנועה המסורתית, יחד עם התנועה הרפורמית ונשות הכותל ניהלנו במשך שלוש שנים וחצי את המשא ומתן בהובלתו של יושב ראש הסוכנות ושל מזכיר הממשלה. למתווה היו כמה עקרונות ברורים, הראשון הוא שהכניסה לרחבה המשותפת של הכותל היא כניסה אחת, אחריה, בסמליות שעליה התחייב ראש הממשלה, כותל אחד לעם אחד, אחריה יתפצלו, מי שרוצים להתפלל בחלק השוויוני, מי שירצו להתפלל בחלק עם ההפרדה המגדרית יילכו לשם, אל הכותל המוכר יותר. 

הדבר השני היה ניהול המקום. ניהול המקום בשם ובמלכות על ידי ממשלת ישראל, ראש הממשלה אמור למנות נציגים, גם מהממשלה וגם מהתנועה הרפורמית והקונסרבטיבית ונשות הכותל, כדי לנהל את המקום. 

<יהודה גליק (הליכוד):>
לנהל את התפילות במקום. 

<יזהר הס:>
לנהל את התפילות במקום. הדבר השלישי הוא הוויזאביליות. שהמקום לא יוחבא מעיני הציבור, לא יוצב כאיזה מקום שמתביישים בו, אלא מקום שכל מי שמגיע לאתר הכותל יוכל להתבונן ימינה ולראות את העם היהודי חוגג את התפילה בירושלים. 
<היו"ר דוד אמסלם:>
הבנתי.

<יזהר הס:>
יש עוד שני עקרונות, ברשותך. הדבר הנוסף הוא כמובן תקציבים. אנשים פה משתוממים, 'אתם כבר מתפללים פה?' כמה וכמה שנים, תן לנו עשירית מהתקציב של הקרן למורשת הכותל ותראה איך כל עם ישראל בוחר את המקום הזה לבוא להתפלל בו. ואולי בעצם זה החשש של רוב המתנגדים, כי הם יודעים שכאשר תהיה אפשרות לבחור בין תפילה עם הפרדה מגדרית לבין תפילה משפחתית רוב עם ישראל, מכל המגזרים, כמו שאמר מי שאמר, יתפללו כאן. 

<מיכל רוזין (מרצ):>
לפחות תהיה להם בחירה חופשית ושוויונית. 

<אלעזר שטרן (יש עתיד):>
בבוקר אנחנו ראינו שחלק - - -

<אורן אסף חזן (הליכוד):>
זה המפתח להרוס את היהדות. ככה. 

<יעל כהן-פארן (המחנה הציוני):>
להגדיל אותה, להרחיב אותה, להנגיש אותה. 

<מיקי לוי (יש עתיד):>
אורן, אנחנו מנסים למצוא פשרה בעם היהודי. 

<אלעזר שטרן (יש עתיד):>
יש לי שאלה אחת, מה אורך הקיר? כשיבואו לפה הנשים להתפלל ואנחנו יודעים שהתקבע במשך השנים, כמו שאתה עשית בבוקר, לגעת בכותל. מה אורך קו המגע שיתאפשר? לא גודל הרחבה, כמה באורך המרפסת הנשים יוכלו לפי המתווה - - -

<גלעד קריב:>
על פי המתווה 18 מטר פלוס חלקים ברחוב ההרודיאני. 

<קריאה:>
מאיפה עד איפה? אנחנו פה, אי אפשר לראות - - -

<היו"ר דוד אמסלם:>
- - - עם זה 17 או 20 מטר? 

<אלעזר שטרן (יש עתיד):>
לא, אני אגיד לך למה - - -

<מיכל רוזין (מרצ):>
בשביל זה באנו, לא לדיון בוועדה, אנחנו רוצים לראות בעיניים. 
<אלעזר שטרן (יש עתיד):>
האם אנחנו צריכים להצטופף, כשיבואו לפה הנשים, גם אני מקווה שיבואו לפה אלפים ועשרות אלפים - - -

<היו"ר דוד אמסלם:>
אני אגיד לך משהו, כרגע הסוגיה היא סוגיה עקרונית, היא לא סוגיה תכנונית, האם אנחנו רוצים לעשות את זה בשיפוע כזה, במטראז' - - -

<מיכל רוזין (מרצ):>
אבל הדברים קשורים, התכנוני קשור לכמה יוכלו להתפלל. 

<היו"ר דוד אמסלם:>
לכן אני אומר, עכשיו האם יש פה שתי כניסות, יש פה שירותים - - -

<מיכל רוזין (מרצ):>
זה קשור. 

<היו"ר דוד אמסלם:>
זה לא חשוב, אני לא שם. אני כרגע משאיר את זה ברמה העקרונית. 

<אלעזר שטרן (יש עתיד):>
דודי, אתה בבוקר הלכת לגעת בכותל, אני ראיתי. 

<היו"ר דוד אמסלם:>
לא הבנת, שאלת שאלה עקרונית, האם יש נגיעה בכותל - - -

<אלעזר שטרן (יש עתיד):>
לא, לא האם יש נגיעה, אני שאלתי - - -

<מיכל רוזין (מרצ):>
לא, כמה. 

<היו"ר דוד אמסלם:>
זה הבנתי. אם הוא יגיד לך 18 או 20 מטר, עכשיו תעשה את החישובים - - - 

<אורן אסף חזן (הליכוד):>
היושב ראש, יש רק - - - 

<היו"ר דוד אמסלם:>
אז עכשיו הדיון הוא על 20 או 30? אני עוד לא שם. 

<מיכל רוזין (מרצ):>
לא, שיגיד תשובה. אבל, דודי, למה לא לשמוע תשובה? 

<היו"ר דוד אמסלם:>
אני עוד לא שם, אחרי שנחליט אם צריך, אז אחרי זה - - - 

<קריאה:>
יש רק עוד נקודה אחת שצריך להזכיר, אדוני. 

<היו"ר דוד אמסלם:>
בבקשה. 

<אורן אסף חזן (הליכוד):>
נכון שאין מקום לרחבה כזאת - - - 

<מיקי לוי (יש עתיד):>
קודם כל אני מבקש מיובל, מה לוח הזמנים, או תבוא לוועדה עם לוח זמנים כי ככל שנתקדם נפתור יותר את ה - - -

<קריאה:>
אין לוח זמנים. 

<היו"ר דוד אמסלם:>
בצלאל, משפט ואני רוצה להתקדם. 

<בצלאל סמוטריץ (הבית היהודי):>
אני רוצה להבין האם עמדת רשות העתיקות הייתה עמדה מלכתחילה או שאנסו אותם להסכים להליך הזה.

<מיקי לוי (יש עתיד):>
זה לא רלוונטי, יש החלטת ממשלה. 

<היו"ר דוד אמסלם:>
זה אחרי זה נשאל. רבותיי, מה שאני מבקש - - -

<אורן אסף חזן (הליכוד):>
חסר פה רק פרט - - -

<קריאה:>
על הקיר, איך תיראה - - - 

<אורן אסף חזן (הליכוד):>
אדוני היושב ראש, חסר פה - - - 

<גלעד קריב:>
המתווה מדבר על הפיכת האזור הזה לחלק מאתר הכותל. 

<היו"ר דוד אמסלם:>
אתה מפריע לי. לא להשתלט, לא באלימות. חבר'ה, שקט. דקה. יובל, בשביל הטלוויזיה, נעשה להם המחשה, בשביל הטלוויזיה ובשביל חברי הכנסת. 

<מיקי לוי (יש עתיד):>
יובל, אתה יכול לבוא לוועדה, בבקשה? 

<מיכל רוזין (מרצ):>
הוא יגיע, אבל לראות בעיניים. 

<היו"ר דוד אמסלם:>
תמחיש להם בגרוסו מודו על איזה אורך מגע בקיר פחות או יותר. תראה להם, תצביע להם על זה. 

<קריאה:>
כן, אורך כפול רוחב. 

<יובל ברוך:>
אני אעשה את זה פשוט יותר במספרים. אורך הרצועה ממעלה המוגרבים עד הפינה הדרומית מערבית של הר הבית הוא שווה לאורך רצועת הכותל המערבי, אזור התפילה היום. 

<מיכל רוזין (מרצ):>
לא, לא, רגע. 

<יובל ברוך:>
השטח. 

<אורן אסף חזן (הליכוד):>
תדגים להם. 

<יובל ברוך:>
השטח - - - 

<מיקי לוי (יש עתיד):>
עכשיו לא נשמע. 

<יובל ברוך:>
האבן - - - הר הבית ההרודיאני - - - 

<היו"ר דוד אמסלם:>
איפה המקום? 

<יובל ברוך:>
האבן הזו היא למעשה הקצה הדרומי של האזור - - -

<היו"ר דוד אמסלם:>
כמה מטר זה? 

<יובל ברוך:>
בסביבות 20 מטרים. אל תתפוס אותי - - - 

<היו"ר דוד אמסלם:>
20 מטר ורוחב? 

<יובל ברוך:>
הוא דומה פחות או יותר, דרך אגב, אבל זו גיאומטריה שלי, אני לא אחראי על העיצוב הזה - - -

<היו"ר דוד אמסלם:>
אוקיי, דומה לרחבה? 

<יובל ברוך:>
דומה לעזרת הנשים. 

<תמר זנדברג (מרצ):>
לעזרת הנשים, שהיא שליש מהכלל. 

<קריאה:>
ואיזה גובה? 

<יובל ברוך:>
זה הגובה. זה הגובה של הרחבה. זו הרחבה העליונה, הוא ימשיך עד לפה, והקטע מפחות או יותר האבן עד למרפסת הקיימת תהיה רחבה נוספת - - - 

<היו"ר דוד אמסלם:>
רבותיי, היות שאנחנו צפופים בזמן, אנחנו נמשיך את הדיון בוועדה. אני מבקש - - -

<קריאה:>
מעניין אותך לשמוע מה נשות הכותל חושבות? 

<היו"ר דוד אמסלם:>
לא, לא, לא, אתם מוזמנים לוועדה. 

<קריאה:>
אתה תיתן זכות דיבור שם? 

<היו"ר דוד אמסלם:>
מי שמבקש, בדרך כלל אני נותן.

אנחנו נגיע לוועדה, נתחיל את הדיון בעשר וחצי. 

<הישיבה ננעלה בשעה 10:00.>

